****

**KLAIPĖDOS RAJONO savivaldybės taryba**

**SPRENDIMAS**

**DĖL DRAUDIMO VYKDYTI SKRYDŽIUS BEPILOČIAIS ORLAIVIAIS KLAIPĖDOS RAJONO SAVIVALDYBĖS TERITORIJOJE**

2015 m. spalio 29 d. Nr. T11-318

Gargždai

Klaipėdos rajono savivaldybės taryba, vadovaudamasi Lietuvos Respublikos vietos savivaldos įstatymo 16 straipsnio 4 dalimi, Bepiločių orlaivių naudojimo taisyklių, patvirtintų Civilinės aviacijos administracijos direktoriaus 2014 m. sausio 23 d. įsakymu 4R-17 „Dėl Bepiločių orlaivių naudojimo taisyklių patvirtinimo“ 10.1. punktu, atsižvelgdama į darbo grupės dėl bepiločių orlaivių skrydžių ribojimo zonų nustatymo Klaipėdos rajono savivaldybės teritorijoje 2015-09-15 pasitarimo protokolą Nr. T31-2 bei Valstybės sienos apsaugos tarnybos prie Lietuvos Respublikos vidaus reikalų ministerijos pakrančių apsaugos rinktinės 2015-09-30 Nr. 21/23-15-2683, Lietuvos kariuomenės Krašto apsaugos savanorių pajėgų Žemaičių apygardos 3-iosios rinktinės 2015-10-01 Nr. IS-570, Klaipėdos apskrities vyriausiojo policijos komisariato Klaipėdos rajono policijos komisariato 2015-10-05, UAB „NEO GROUP“ 2015-10-28 Nr. 1028-469-S/15 raštus, n u s p r e n d ž i a:

1. Uždrausti vykdyti skrydžius bepiločiais orlaiviais Klaipėdos rajono savivaldybės teritorijoje virš šiame punkte nurodytų objektų teritorijų ir 200 metrų atstumu nuo nurodytų objektų teritorijų ribų:

1.1. Klaipėdos apskrities vyriausiojo policijos komisariato Klaipėdos rajono policijos komisariatas, Gamyklos g. 29, Gargždai (situacijos schema Nr. 1);

1.2. Dujų apskaitos stotis, Kiškėnų kaimas, Dovilų seniūnija (situacijos schema Nr. 2);

1.3. Valstybės sienos apsaugos tarnybos prie Lietuvos Respublikos vidaus reikalų ministerijos pakrančių apsaugos rinktinės Karklės atraminio punkto dislokacijos vieta, Šaipių kaimas 15, Kretingalės seniūnija (situacijos schema Nr. 3);

1.4. Generolo Povilo Plechavičiaus poligonas, Kairių kaimas, Marių g., Priekulės seniūnija (situacijos schema Nr. 4);

1.5. Dumpių nuotekų valykla, Dumpių kaimas, Uosių g. 8, Dovilų seniūnija (situacijos schema Nr. 5);

1.6. Arsenalas Kairiuose, Kairių kaimas, Bažnyčios g. 15, Priekulės seniūnija (situacijos schema Nr. 6);

1.7. 302 Pėstininkų kuopos kuopavietė, Klaipėdos g. 74, Gargždai (situacijos schema Nr. 7);

1.8. UAB „NEO GROUP“, Rimkų kaimas, Industrijos g. 2., Dovilų seniūnija (situacijos schema Nr. 8);

2. Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Vaclovas Dačkauskas